Futbol bo‘yicha Osiyo Kubogi—2023 3-saralash bosqichiga qur’a tashlandi. O‘zbekiston terma jamoasi raqiblari nomini bilib oldi

Xitoyda bo‘lib o‘tadigan Osiyo Kubogi—2023 saralash bosqichiga 24-fevral, payshanba kuni qur’a tashlash marosimi bo‘lib o‘tdi.

Unga ko‘ra, O‘zbekiston terma jamoasi Tailand, Maldiv orollari va Shri-Lanka bilan birgalikda C guruhidan joy oldi.
Osiyo Kubogi—2023 
3-saralash bosqichi
A guruhi
B guruhi
C guruhi
D guruhi
E guruhi
F guruhi

JCh—2022 va OK—2023 qo‘shma saralashining ikkinchi bosqich natijalariga ko‘ra, 12 ta terma jamoa va mezbon Xitoy Osiyo Kubogining final bosqichiga yo‘llanma olgan. 3-saralash bosqichida har bir guruh g‘olibi va eng yaxshi ko‘rsatkichga ega beshta ikkinchi o‘rin sohibi Osiyo Kubogi yo‘llanmasiga ega chiqadi.
Saralash uchrashuvlari shu yilning 8—14-iyun kunlari bo‘lib o‘tadi. Osiyo Kubogi 2023-yilning 16-iyunida start oladi.
Eslatib o‘tamiz, O‘zbekiston milliy terma jamoasi JCh—2022 va OK—2023 qo‘shma saralashining ikkinchi bosqichida D guruhida ikkinchi o‘rinni olgandi. O‘zbekiston eng yaxshi ikkinchi o‘rinlar qatoriga kira olmagan va JCh—2022 uchinchi saralash bosqichi bilan birga OK—2023 ga to‘g‘ridan to‘g‘ri yo‘llanmadan quruq qolgandi.